KOMMISSIONENS FORORDNING (EF) Nr. 810/95 af 11. april 1995 om indførelse af endelige kvantitative lofter for indførsel til Fællesskabet af visse tekstilvarer (kategori 14, 17 og 29) med oprindelse i Den Kinesiske Folkerepublik

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3298/94 (2), særlig artikel 10, og

ud fra følgende betragtninger:

I artikel 10 i forordning (EØF) nr. 3030/93 fastsættes betingelserne for, at der kan indføres kvantitative lofter;

indførslen til Fællesskabet af visse tekstilvarer henhørende under kategori 14, 17 og 29 med oprindelse i Den Kinesiske Folkerepublik, i det følgende benævnt »Kina«, har oversteget det niveau, der er omhandlet i artikel 10, stk. 1, sammenholdt med bilag IX til forordning (EØF) nr. 3030/93;

i overensstemmelse med artikel 10, stk. 3, i forordning (EØF) nr. 3030/93 anmodedes Kina den 28. oktober 1994 om konsultationer vedrørende indførslen til Fællesskabet af tekstilvarer henhørende under kategori 14 og 17, og den 15. november 1994 vedrørende indførslen til Fællesskabet af tekstilvarer henhørende under kategori 29;

i afventning af en gensidigt tilfredsstillende løsning på problemet blev indførslen til Fællesskabet af varer henhørende under kategori 14 og 17 og med oprindelse i Kina ved Rådets forordning (EF) nr. 2797/94 (3) undergivet midlertidige kvantitative lofter i perioden fra den 28. oktober 1994 til den 28. januar 1995 og indførslen til Fællesskabet af varer henhørende under kategori 29 og med oprindelse i Kina ved Kommissionens forordning (EF) nr. 59/95 (4) undergivet midlertidige kvantitative lofter i perioden fra den 15. november 1994 til den 14. februar 1995;

som et resultat af konsultationerne med Kina aftaltes det, at Kina begrænser sin udførsel til Fællesskabet i 1995 af tekstilvarer henhørende under kategori 14, 17 og 29 til specifikke mængder, og at bestemmelserne i aftalen mellem Fællesskabet og Kina om handel med tekstilvarer, som vedrører udførslen af varer, der er omfattet af de kvantitative lofter, som er fastsat i bilag II til aftalen, og særlig bestemmelserne om dobbeltkontrol, skal finde anvendelse på disse varer;

det blev ligeledes aftalt, at varer henhørende under kategori 14 og 17 afsendt fra Kina til Fællesskabet (EU12) før den 28. oktober 1994 og varer henhørende under kategori 29 afsendt fra Kina til Fællesskabet (EU12) før den 1. januar 995 ikke skal undergives de lofter, som fastsættes for de respektive kategorier, og at det samme skal gælde for varer i hver af ovennævnte kategorier, som er afsendt fra Kina til Republikken Østrig, Republikken Finland og Kongeriget Sverige før den 1. januar 1995, såfremt de frembydes til overgang til fri omsætning inden den 31. marts 1995 i Republikken Østrig, Republikken Finland og Kongeriget Sverige, udelukkende er bestemt til indenlandsk forbrug i disse lande og ville have fået adgang til de pågældende landes områder ifølge den nationale ordning, der før tiltrædelsesdatoen ville have fundet anvendelse på dem;

det bør derfor bekræftes, at indførslen til Fællesskabet af varer, for hvilke der er indført endelige kvantitative lofter, fra og med den 1. januar 1995 skal være og forblive undergivet de bestemmelser i forordning (EØF) nr. 3030/93, som gælder for indførslen af varer, der er undergivet de kvantitative lofter, som er fastsat i bilag V til nævnte forordning, og særlig bestemmelserne om dobbeltkontrolordningen, som er beskrevet i bilag III dertil, og som der henvises til i artikel 10, stk. 4, i forordning (EØF) nr. 3030/93;

de varer, som henhører under kategori 14, 17 og 29, og som er udført fra Kina den 1. januar 1995 og derefter, skal afskrives på det kvantitative loft, der er fastsat for perioden 1. januar til 31. december 1995;

de kvantitative lofter, der er fastsat for 1995, bør ikke forhindre indførsel af

1) varer henhørende under kategori 14 og 17, som er afsendt fra Kina før ikrafttrædelsen af forordning (EF) nr. 2797/94 eller mellem den 29. januar 1995 og datoen for nærværende forordnings ikrafttræden;

2) varer henhørende under kategori 29, som er afsendt fra Kina før ikrafttrædelsen af forordning (EF) nr. 59/95 eller mellem den 14. februar 1995 og datoen for nærværende forordnings ikrafttræden;

3) varer henhørende under kategori 14, 17 og 29, som er afsendt fra Kina til Republikken Østrig, Republikken Finland og Kongeriget Sverige før den 1. januar 1995, såfremt de frembydes til overgang til fri omsætning inden den 31. marts 1995 i Republikken Østrig, Republikken Finland og Kongeriget Sverige, udelukkende er bestemt til indenlandsk forbrug i disse lande og ville have fået adgang til de pågældende landes områder ifølge den nationale ordning, der før tiltrædelsesdatoen ville have fundet anvendelse på dem;

de foranstaltninger, der er omhandlet i denne forordning, er i overensstemmelse med udtalelse fra Tekstiludvalget -

UDSTEDT FØLGENDE FORORDNING:

Artikel 1

Indførslen til Fællesskabet af de kategorier af varer med oprindelse i Kina (kategori 14, 17 og 29), som er anført i bilaget hertil, undergives de kvantitative lofter, der er anført i nævnte bilag, i perioden fra den 1. januar 1995 til den 31. december 1995, jf. dog artikel 2.

Artikel 2

Indførslen af de varer henhørende under kategori 14, 17 og 29, der er omhandlet i artikel 1, og som er afsendt fra Kina den 1. januar 1995 og derefter, er omfattet af de bestemmelser i forordning (EØF) nr. 3030/93, som gælder for indførslen til Fællesskabet af varer, der er omfattet af de kvantitative lofter, som er fastsat i bilag V til nævnte forordning, og navnlig af den ordning med dobbeltkontrol, som er beskrevet i bilag III til nævnte forordning.

Alle mængder af varer, der henhører under kategori 14, 17 og 29, og som er afsendt til Fællesskabet fra Kina den 1. januar 1995 og derefter og er overgået til fri omsætning, afskrives på de respektive mængder, der er anført i bilaget.

Artikel 3

De i bilaget anførte lofter forhindrer ikke indførsel af

a) varer henhørende under kategori 14 og 17, som er afsendt fra Kina før ikrafttrædelsen af forordning (EF) nr. 2797/94 eller mellem den 29. januar 1995 og datoen for nærværende forordnings ikrafttræden

b) varer henhørende under kategori 29, som er afsendt fra Kina før ikrafttrædelsen af forordning (EF) nr. 59/95 eller mellem den 14. februar 1995 og datoen for nærværende forordnings ikrafttræden

c) varer henhørende under kategori 14, 17 og 29, som er afsendt fra Kina til Republikken Østrig, Republikken Finland og Kongeriget Sverige før den 1. januar 1995, såfremt de frembydes til overgang til fri omsætning inden den 31. marts 1995 i Republikken Østrig, Republikken Finland og Kongeriget Sverige, udelukkende er bestemt til indenlandsk forbrug i disse lande og ville have fået adgang til de pågældende landes områder ifølge den nationale ordning, der før tiltrædelsesdatoen ville have fundet anvendelse på dem.

Artikel 4

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. april 1995.

På Kommissionens vegne

Leon BRITTAN

Næstformand

(1) EFT nr. L 275 af 8. 11. 1993, s. 1.

(2) EFT nr. L 349 af 31. 12. 1994, s. 85.

(3) EFT nr. L 297 af 18. 11. 1994, s. 3.

(4) EFT nr. L 11 af 17. 1. 1995, s. 17.

BILAG

>TABELPOSITION>